**«Խորը ճեղքվածք»** (անգլ.՝ High Strung), 2016 թվականին նկարահանված ամերիկյան ֆիլմ։ Ֆիլմի ռեժիսորն է Մայքլ Դեմիենը, սցենարի հեղինակներն են`Ջենին և Մայքլ Դեմիենները։ Ֆիլմի գլխավոր hերոսներն են Քենեն Քամփան, Նիկոլաս Ջելիթզինը, Ջեյն Սեյմուրը, Սոնոյա Միզունոն, Ռիչարդ Սաութհեյթը և Փոլ Ֆրիմենը։ Ֆիլմի պրեմիերան տեղի է ունեցել 2016 թվականի ապրիլի 8-ին։

Սյուժե
------

Ռուբին դասական բալետի պարուհի է, որը դրամաշնորհ է ստացել սովորելու Մանհեթենի Արվեստների կոնսերվատորիայում։ Նա հանդիպում է մի մռայլ, երիտասարդ ջութակահարի հետ, ում անունը Ջոննի է։ Ջոննին գումար վաստակելու համար նվագում է Նյու Յորքի մետրոյի կայարանում։ Մի օր կայարանում գողանում են նրա ջութակն ու գումարը։ Ռուբին փորձում է օգնել Ջոննիին՝ պարտքով իր կոնսերվատորիայից վերցնելով ջութակ, բայց Ջոննին ասում է աղջկան, որ նա չի ցանկանում ողորմություն ընդունել, կարծես մեղադրելով աղջկան, որ նա հարուստ է, սակայն այցելում է կոնսերվատերիա։ Նա գիտեր, որ Ջոննին անօրինական է ապրում ԱՄՆ-ում, այդ պատճառով էլ չի դիմել ոստիկանություն` օգնություն ստանալու նպատակով։ Ռուբին իմանում է, որ շուտով տեղի է ունենալու երաժշտական մրցույթ, որին կարող են մասնակցել դուետներ՝ բաղկացած դասական պարողից և ջութակահարից։ Մրցույթի հաղթողը կստանա գումար, որի միջոցով Ջոննին կկարողանա ստանալ ուսանողական վիզա։ Ռուբին զրկվել է կրթաթոշակից ժամանակակից պար առարկայից ցածր գնահատական ստանալու պատճառով։ Այսպիսով, Ռուբիին և Ջոննիին գումար է անհրաժեշտ։ Ջոննին դիմում է էմիգրացիոն իրավաբանին` օգնելու նրան ստանալ գրին քարտ, բայց պարզվում է, որ իրավաբանը խաբեբա է։ Ջոննին և Ռուբին ժամանակի ընթացքում զգում են, որ անտարբեր չեն միմյանց նկատմամբ։ Իրավիճակն ավելի է բարդանում, երբ մրցակցության մեջ են մտնում այլ ուսանողներ, ովքեր այնքան էլ չեն սիրում Ջոնիին։ Նրանցից մեկը նախանձում է Ջոննիին, քանի որ նա յուրահատուկ տաղանդով օժտված ջութակահար է։ Բայց, միանալով մի հիփ հոփ խմբի, Ջոննին և Ռուբին ցուցադրում են ապշեցուցիչ ելույթ և գրավում են առաջին հորիզոնականը։

Դերերում
--------

| Դերասան | Դեր |
| --- | --- |
| Քենեն Քամպա | Ռուբի |
| Նիկոլաս Ջելիթզին | Ջոննի |
| Ջեյն Սեյմոր | Օքսանա |
| Սոնոյա Միզունո | Ջեյզի |
| Ռիչարդ Սաֆգեյթ | Քայլի |
| Փոլ Ֆրիմեն | Քրամրովսկի |
| Մայա Մորգենստերն | Մարկովա |
| Յան Իսթվուդ | Ռիք |
| Անաբել Քիթայ | Էփրիլ |
| Քոմֆորթ Ֆեդաք | Փոփ Թարթ |
| Մարկոս Էմանուել Միթչել | Հայվարդ Ջոնս |
| Սայմոն Ա․ Մենդոզա | Օլլի |
| Միրանդա Վիլսոն | Մերի |
| Դեյվ Սքոթթ | Մեքի |
| Էնդրյու Փլեյվին | Սլեյթեր |
| Թոմի Մեյ | դետեկտիվ Մյուլեն |
| Դեյվիդ Լիփփեր | Սեմ |
| Նիգել Բարբեր | պարոն Փեթերսոն |

Էկրանավորում
------------

Ֆիլմի պրեմիերան տեղի է ունեցել 2016 թվականի փետրվարի 8–ին Սանտա Բարբարա միջազգային կինոփառատոնի ժամանակ։

Ծանոթագրություններ
------------------

1. ↑  Kinopolis (գերմ.) — 1905.
2. ↑  Internet Movie Database — 1990.
3. ↑  Internet Movie Database — 1990.
4. ↑  Amanda N'Duka (2016 թ․ հունվարի 12). «2016 Santa Barbara Film Festival Lineup Set». Deadline. Վերցված է 2016 թ․ օգոստոսի 28-ին.`{{cite web}}`: CS1 սպաս․ բազմաթիվ անուններ: authors list (link) CS1 սպաս․ թվային անուններ: authors list (link)

Արտաքին հղումներ
----------------

* High Strung(անգլ.) ֆիլմը Internet Movie Database կայքում
* Խորը ճեղքվածք (ֆիլմ, 2016)(անգլ.) ֆիլմը Rotten Tomatoes կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |